**З А П И С Н И К**

од 46-та седница на Советот на Општина Аеродром, одржана на 26.08.2024 година со почеток во 16:30 часот, во просториите на Општина Аеродром

Присутни:

|  |  |
| --- | --- |
|  | 16.Сузана Делева |
| 1. Милка Тримчевска | 17.Томче Ѓуровски |
| 2. Стефан Синадиновски | 18. Љупчо Недески |
| 3. Љупчо Ацковски | 19. Даниел Самарџиски |
| 4. Сузана Павловска | 20. Александра Петковска Николовска |
| 5. Филип Василески | 21. Миле Климоски |
| 6. Антонио Петковски | 22. Дарко Масларковски |
| 7. Маријана Столевска Тасиќ | 23. Горан Костовски |
| 8. Станислав Николовски | 24. СањаНесторовскаЛазарова |
| 9.Лидија Стаменкова | 25. ДејанРистовски |
| 10.Бошко Петковски | 26. Благица Сековска |
| 11.Валерија Анастасова |  |
| 12. Васе Канзуров |
| 13. Елена Мургоска Митреска |
| 14. Милутин Ристески |
| 15. Вангелина Мојаноска |

Присутни се и претставници од општинската администрација.

Претседателот на Совет Антонио Петковски, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.Претседателот извести дека на седницата Советниците Маријана Столевска Тасиќ, Александра Петковска Николовска, Миле Климоски и Дејан Ристовски се приклучени он-лајн

Претседателот отвори расправа по однос на Записникот на 45-та седница на Советот.

Бидејќи никој не побара збор Претседателот го стави на гласање Записникот

**ГЛАСАА: ЗА – 19 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред

Претседателот извести дека се доставени предлог точки за дополнување на дневниот ред

Од страна на Градоначалникот

1. Предлог-одлука за утврдување на назив (име) на спортско игралиште во населба Јане Сандански, Општина Аеродром

И од страна на Претседател на Совет

1. Предлог-одлука за разрешување на претставник од Општина Аеродром во Училишниот одбор на ООУ “Гоце Делчев“ на Општина Аеродром
2. Предлог-одлука за именување на претставник на Општина Аеродром во Училишниот одбор на ООУ “Гоце Делчев“ на Општина Аеродром

Претседавачот отвори расправа по однос на предлозите.

Бидејќи никој не се јави за збор Претседателот го заклучи претресот и го стави на гласање предлогот за дополнување на дневниот ред со точката

**Предлог-одлука за утврдување на назив (име) на спортско игралиште во населба Јане Сандански, Општина Аеродром**

**ГЛАСАА: ЗА – 23 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за разрешување на претставник од Општина Аеродром во Училишниот одбор на ООУ “Гоце Делчев“ на Општина Аеродром**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за именување на претставник на Општина Аеродром во Училишниот одбор на ООУ “Гоце Делчев“ на Општина Аеродром**

**ГЛАСАА: ЗА – 13 советници ПРОТИВ – нема ВОЗДРЖАНИ- нема**

Се констатира дека предлогот е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниот ред а пред точката Советнички прашања.

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

Претседателот го стави на гласање **дневниот ред со дополнувањето**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

 Се констатира дека дневниот ред за 46-та седница е усвоен

**Се премина на точките од дневниот ред**

**1-ва точка- Предлог-одлука за верификација на мандатот на член на Совет на Општина Аеродром**

**Претставник од надлежната комисија Милка Тримчевска се произнесе по однос на точката** и напомена дека на Комисијата за мандатни прашања беше разгледана Предлог-одлуката за верификација на мандат на член на Совет на Општина Аеродром,имено поради причина што на претходниот избран член Оливер Миланов му престанува мандатот поради неспоивост на функцијата, Комисијата ја разгледа документацијата и барањето која што беше доставено од Државната изборна комисија за стекнато право на кандидатот од кандидатската листа на ВМРО-ДПМНЕ по реден број 15 Филип Василески.Членовите на Комисијата едногласно гласаа и предложија на Советот да го усвои предлогот.

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

 Се констатира дека точката е усвоена

**2-ра точка-Предлог-Одлука за давање согласност на тримесечен извештај (април, мај и јуни 2024 година) за финансиско работење на Јавното претпријатие за комунални дејности на Општина Аеродром**

**ГЛАСАА: ЗА – 15 советници ПРОТИВ –нема ВОЗДРЖАНИ- 1 воздржан**

 Се констатира дека точката е усвоена

**3-та точка**-**Предлог-заклучок за усвојување на Кварталниот извештај за извршување на Буџетот на Општина Аеродром за вториот квартал од 2024 година.**

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка-Предлог-одлука за давање согласност за примање на донација од страна на МБМ АРХИТЕКТИ ДООЕЛ Скопје за изготвување на Урбанистички проект за инфраструктура и Идеен проект за атмосферска канализација на ул. „Божин Николов“, ул. „Ѓорѓи Капчев“ и ул. „Тодор Чангов“.**

**За збор се јави Советникот Милутин Ристевски** и она што сакаше да го предочи е дека како Совет треба да бидат многу внимателни кога се примаат ваквите донации од компании кои што се во сверата на градежништвото, конкретно Советникот напомена дека оваа компанија не се бави со изведување, меѓутоа се бави со проектирање и со надзор. Советникот напомена дека истата компанија има добиено околу 30 тендери во последните 2 години од Општина Аеродром во вкупна вредност околу половина милион евра.Советникот напомена дека треба да бидат повнимателни, особено поради фактот со искуството што го имале со донацијата на паркот од 5 милиони денари на улица Владимир Комаров или 23 Октомври како што некои ја нарекуваат.Исто така Советникот напомена дека после таа донација истата градежна компанија се јавува како сопственик на земјиштето во Лисиче каде што се изгласа спорниот дуп и на тоа земјиште очекуваат да се изгради зграда.Поради тие причини Советникот се изјасни дека Советничката група на СДСМ и коалицијата нема да гласа за оваа донација.

**Градоначалникот Дејан Митески одговори** дека се потврдува фактот дека како СДСМ воопшто не ги интересира Лисиче. Градоначалникот напомена дека станува збор за отпочнување на постапка за изградба на атмосферска канализација на 3 големи улици во Горно Лисиче, а Советничката група на СДСМ нема да гласа.

**Советникот Милутин Ристевски** напомена дека не е точно дека не ги интересира Лисиче и тоа го докажале со тоа што застанале против друпот кој што беше изгласан. Во однос на тоа Советникот напомена дека 3 улици во Лисиче се реконструираат благодарение на задолжувањето на Владата на СДСМ во светска банка преку Министерството за транспорт и врски и тоа се улиците Мите Богоевски, Илија Димовски и Црноризец Храбар. Исто така Советникот напомена дека реконструирани се повеќе краци за време на претходниот мандат на Градоначалникот на неколку улици во Лисиче, токму на тој дел што се наоѓа атмосферската канализација.

**Градоначалникот Дејан Митески** напомена дека заемот од светска банка е земен многу претходно пред да дојде ВМРО-ДПМНЕ на власт во Општина Аеродром, односно Градоначалник Тимчо Муцунски. Градоначалникот напомена дека од Општина Аеродром немало аплицирано за проекти и парите стоеле неискористени, во моментот на преземање на Власта се започнало процедура за изработка на проекти за аплицирање и одобрување на тие средства.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**5-та точка** од дневниот ред – **Предлог-одлука за давање согласност за примање на донација од страна на МБМ АРХИТЕКТИ ДООЕЛ Скопје за изготвување на Ревизија на проекти изработени согласно Рамковна спогодбабр.05-5858/1 од 08.08.2023 год. За изработка на проекти од комунална инфраструктура на територија на Општина Аеродром.**

**Советникот Дарко Масларковски се јави за збор** и побара објаснување по однос на точката

**Претставник од Општинската администрација даде објаснување по однос на точката**

**Градоначалникот даде дополнително објаснување** на Советникот каде што напомена дека секој основен проект кога се изработува потребно е да биде потврден од страна на овластено лице коие што мора да е лице што поседува лиценца за ревизија. Градоначалникот напомена дека сите основни проекти кои што се изработуваат подлежат на ревизија и тоа е стандардна пропишана процедура во законот за градење

**Советникот Љупчо Недески се јави за збор** и постави прашање бидејќи МБМ фирмата која што дава донација се јавува во петходни набавки како фирма која го врши надзорот, дали е тоа истата фирма која што го вршела надзорот во проектите и сега ќе си прави ревизија сама на себе.

**Градоначалникот** одговори дека не станува збор за ревизија економска, финансиска и материјална на веќе изведени проекти, станува збор за основни проекти. Градоначалникот напомена дека ова е ревизија во постапка согласно закон за градење, не станува збор за изведени проекти, туку проекти кои во иднина ќе се изведуваат.Градоначалникот напомена дека има судир на интереси само изведувашот и проектантот или изведувачот ревидинтот или пак изведувачот и надзорот да бидат едно исто лице.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** –**Предлог-одлука за давање на времено користење на недвижна ствар-дел од деловен простор на Министерството за дигитална трафсформација.**

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**7-ма точка** - **Предлог-одлука за давање согласност за времено користење на недвижна ствар-дел од деловен простор на пратениците во Собрание на РСМ, од Општина Аеродром.**

**Советничката Благица Сековска се јави за збор** и побара подетално да се објасни точката, каде се наоѓа просторијата, кои Пратеници од кои политички партии имаат право да ја користат просторијата, како е замислено ова , бидејќи според законот Пратениците од сите политички опции треба да имаат контакт со своите избирачи во местото каде што се избрани.

**Градоначалникот Дејан Митески одговори** дека станува збор за канцеларии на Општина Аеродром кои што се наоѓаат позади Трговски центар Бисер во делот каде што се наоѓа урбаната заедница Јане Сандански. Градоначалникот напомена дек станува збор за 2 канцеларии кои што се отстапуваатна барање на Собранието на Република Македонија , а начинот на нејзиното користење, распоредот и кои пратеници како во кој период ќе го утврди Собранието.

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека точката е усвоена

**8-ма точка**- **Предлог-заклучок за усвојување на Годишни извештаи за работа на основните училишта на територија на Општина Аеродром за учебната 2023/2024 година.**

 **ГЛАСАА: ЗА – 20 советници ПРОТИВ –нема ВОЗДРЖАНИ- нема**

Се констатира дека точката е усвоена

**9-та точка- Предлог-одлука за донесување на Годишни програми за работа на основните училишта на територија на Општина Аеродром за учебната 2024/2025 година**

**ГЛАСАА: ЗА – 20советници ПРОТИВ – нема ВОЗДРЖАНИ- 1 советник**

 Се констатира дека точката е усвоена.

Претседателот на Совет Предложи заедничка расправа по однос на точките 10, 11, 12, 13, 14, 15, 16 и 17

**Претседателот го стави Предлогот на гласање**

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека Предлогот е усвоен.

**10-та точка**- **Предлог-одлука за давање мислење на Програмата за екскурзии и други слободни активности на ООУ „Блаже Конески“-Аеродром, Скопје за учебната 2024/2025 година.**

 **ГЛАСАА: ЗА – 24 советници ПРОТИВ – нема ВОЗДРЖАНИ- нема**

Се констатира дека точката е усвоена.

**11-та точка** - **Предлог-одлука за давање мислење на Програмата за учебната 2024/2025 година на ООУ „Браќа Миладиновци“-Општина Аеродром, Скопје.**

**ГЛАСАА: ЗА –22советници ПРОТИВ –нема ВОЗДРЖАНИ- нема**

Се констатира дека точката е усвоена

**12-та точка**- **Предлог-одлука за давање мислење на Програмата за организирање екскурзии, излети и други вонучилишби активности на учениците од ООУ „Димитар Македонски“, Општина Аеродром, Скопје во учебната 2024/2025 година.**

**ГЛАСАА: ЗА –22советници ПРОТИВ –нема ВОЗДРЖАНИ- нема**

Се констатира дека точката е усвоена

**13-та точка-Предлог-одлука за давање мислење на Програмата за организирање екскурзии, излети и други вонучилишни активности на учениците од l до lX одделение во учебната 2024/2025 година на ООУ „Гоце Делчев“- Општина Аеродром, Скопје.**

**ГЛАСАА: ЗА –22советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**14-та точка-Предлог-одлука за давање мислење на Програмата за изведување екскурзии, излети и други вонучилишни активности за ООУ „Ѓорѓија Пулевски“, Аеродром, Скопје, за учебната 2024/2025 година.**

**ГЛАСАА: ЗА –22советници ПРОТИВ –нема ВОЗДРЖАНИ- нема**

Се констатира дека точката е усвоена

**15-та точка-Предлог-одлука за давање мислење на Програмата за изведување на ученичките екскурзии и другите слободни активности во ООУ „Лазо Ангеловски“-Аеродром, Скопје за учебната 2024/2025 година.**

**ГЛАСАА: ЗА –22советници ПРОТИВ – ВОЗДРЖАНИ- нема**

Се констатира дека Одлуката е усвоена

**16-та точка-Предлог-одлука за давање мислење на Програмата за организирање и реализирање на ученички излети и екскурзии за учебната 2024/2025 година на ООУ „Љубен Лапе“- Аеродром, Скопје.**

**ГЛАСАА: ЗА –22советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**17-та точка-Предлог-одлука за давање мислење на Програмата за екскурзии, излети и други вонучилишни активности на учениците од l до lX одделение од ООУ „Александар Македонски“во учебната 2024/2025 година.**

**ГЛАСАА: ЗА –22советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**18-та точка- Предлог-одлука за доделување еднократна паарична награда за најдобар наставник/стручен соработник од секое основно училиште во Општина Аеродром за учебната 2023/2024 година.**

**ГЛАСАА: ЗА –26советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**19-та точка- Предлог-одлука за доделување еднократна парична награда за најдобар ученик од генерацијата од основните училишта на територија на Општина Аеродром за учебната 2023/2024 година.**

**ГЛАСАА: ЗА –26советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**20-та точка- Предлог-одлука за прифаќање на Иницијатива за изработка на Урбанистички проект вон опфат на урбанистички план со намена Г2 -лесна преработувачка и помалку загадувачка индустрија на КП 2668/2 КО Горно Лисиче-вон град, Општина Аеродро.**

**ГЛАСАА: ЗА –15советници ПРОТИВ –1 советник ВОЗДРЖАНИ- 1 советник**

Се констатира дека Одлуката е усвоена

**21-та точка- Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 и 2 на КП 2660/5 КО Горно Лисиче Градежен)**

**ГЛАСАА: ЗА –16советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**22-та точка-Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 3600/1 КО Кисела Вода 2).**

**ГЛАСАА: ЗА –19советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**23-та точка**- **Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.2 на КП 5898 КО Кисела Вода2).**

**ГЛАСАА: ЗА –21 советници ПРОТИВ –нема ВОЗДРЖАНИ- нема**

Се констатира дека точката е усвоена

**24-та точка- Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 и објект бр.2 на КП 4172 КО Кисела Вода 2).**

**ГЛАСАА: ЗА –21 советници ПРОТИВ –нема ВОЗДРЖАНИ- нема**

Се констатира дека точката е усвоена

**25-та точка-Предлог-одлука за привремено користење простор за сервисирање велосипеди во рамките на Спортскиот центар „Марко Божиновски“.**

**Советникот Горан Костовски** се јави за збор и напомена дека го интересира дали е добиен проектот или парите за тој проект или е потребно е да покажат дека има простор и допрва да се аплицира за проектот.

**Претставник од Општинската администрација даде објаснување**

**ГЛАСАА: ЗА –24 советници ПРОТИВ –нема ВОЗДРЖАНИ- 1 советник**

Се констатира дека точката е усвоена

**26-та точка-Предлог-одлука за формирање тело што ќе го следи имплементирањето на Локалниот еколошки акциски план**

**Советникот Дарко Масларковски** напомена дека од тие тела кои што досега постојат немаат добиено никакви записници од нивните средби, дали нешто работат.Советникот побара објаснување дали ова тело што ќе се формира ќе се формира поради некаков закон или ќе се формира тело кое што ќе си ја заврши работата.

**Претставник од Општинската администрација даде појаснување по однос на точката.**

**ГЛАСАА: ЗА –15 советници ПРОТИВ –нема ВОЗДРЖАНИ- 1 советник**

Се констатира дека точката е усвоена

**27-ма точка-Предлог-одлука за измена на Одлуката за утврдување на интерес за учество во основање на Акционерско друштво за вршење дејност спорт**

**Претставник од надлежната комисија Милка Тримчевска се произнесе по однос на точката и напомена дека** Комисијата ја разгледа Предлот-олуката и поради неспоивост на функцијата на Дејан Митески досегашниот овластен претставник од Советот ја разгледаа Предлог-одлуката за измена на одлуката и членовите на комисијата го предложија Претседателот на Совет Антонио Петковски каде што едногласно го изгласаа.

**Советникот Дарко Масларковски се јави за збор** постави прашање до Градоначалникот како ја оценува работата на управатана клубот, како ги оценува работите во МЗТ.

**Градоначалникот Дејан Митески се јави за реплика** и напомена дека МЗТ Скопје како клуб на Општина Аеродром веќе 3 години е шампион во Македонија и смета дека тоа доволно зборува за успехот на менаџирањето на клубот.

**Советникот Дарко Масларковски се јави за контра реплика** и напомена дека не е задоволен од оговорот и праша што промениле, зошто транспарентноста не е подигната на повисоко ниво, зошто младите не се вклучени повеќе во МЗТ Скопје и сл.

**Советникот Љупчо Недески се јави за збор** и напомена дека доволен показател за работата на клубот е што пред еден месец по втор пат била блокирана сметката на кошаркарскиот клуб на МЗТ Скопје. Советникот побара поголема транспарентност и праша од каде произлегуваат тие долгови и каде одат тие пари кои што ги дава Општината и останатите спонзори.

**ГЛАСАА: ЗА –16 советници ПРОТИВ –нема ВОЗДРЖАНИ- 1 советник**

Се констатира дека точката е усвоена

**28-ма точка-Предлог-одлука за престанок на важење на Одлука за давање на времено користење на дел од недвижна ствар (КП 196 КО Кисела Вода 2).**

**ГЛАСАА: ЗА –15 советници ПРОТИВ –нема ВОЗДРЖАНИ- 1 советник**

Се констатира дека точката е усвоена

**29-та точка-Предлог-одлука за утврдување на назив (име) на спортско игралиште во населба Јане Сандански, Општина Аеродром.**

**Градоначалникот Дејан Митески даде објаснување** дека станува збор за игралиште кое што се наоѓа позади градинката Лале, предлагаат да се именува во чест на Мац каде што најмногу време поминувал.

**ГЛАСАА: ЗА –26 советници ПРОТИВ –нема ВОЗДРЖАНИ- нема**

Се констатира дека точката е усвоена

**30-та точка-** **Предлог-одлука за разрешување на претставник од Општина Аеродром во Училишниот одбор на ООУ “Гоце Делчев“ на Општина Аеродром**

**ГЛАСАА: ЗА –14 советници ПРОТИВ –нема ВОЗДРЖАНИ- 1 советник**

Се констатира дека точката е усвоена

**31 точка-** **Предлог-одлука за именување на претставник на Општина Аеродром во Училишниот одбор на ООУ “Гоце Делчев“ на Општина Аеродром**

**Претседателот на Совет даде пауза од 15 минути за да може да се состане Комисијата за мандатни прашања**

**По паузата од 15 минути, Претставник од надлежната комисија се произнесе и напомена дека** комисијата се состана и ја предложија Анѓелина Тошевска и за истата беше доставена биографија каде што комисијата ја разгледа и изгласаа со 4 гласа за.

**ГЛАСАА: ЗА –26 советници ПРОТИВ –нема ВОЗДРЖАНИ- нема**

Се констатира дека точката е усвоена

**32-Советнички прашања**

**Милутин Ристевски**-во однос на проектите кои што ги планира Општина Аеродром има најави дека ќе се префрлат пари од Централно ниво, од Владата, од заемот од Унгарија итн. Бидејќи имаше средба на Градоначалниците со Министерот за Локална самоуправа поврзано со овие средства и проекти, она што сакам да го прашам е со кои проекти Општина Аеродром се претстави на таа средба со Министерот за Локална самоуправа. Дали имаме готови проекти што можат да се реализираат до крајов на годинава, а чекаат средства од Централната Власт и кои се тие готови проекти, дали има проекти кои може да се реализираат наредна година и кои се тие проекти и од кога се изработени истите.

-Прашање кое се однесува на палењето на депонијата Вардариште. Сите знаеме дека надлежноста за депонијата лежи во рацете на Град Скопје, меѓутоа она што беше ветување во програмата на ВМРО-ДПМНЕ и на претходниот Градоначалник Муцунски е дека во соработка со Општина Гази Баба во чија територија се наоѓа оваа депонија и Град Скопје, Општина Аеродром ќе бара решение, бидејќи жителите на Општина Аеродром, особено жителите од Ново Лисиче и жителите од Горно Лисиче се засегнати од непријатниот мирис. Се поставува прашањето, бидејќи беше Градоначалникот на увид заедно со Министерот за внатрешни работи , бараме информации што е договорено , дали нешто се планира да се превземе, бидејќи како Општина иако немаме надлежност имаме обврска да вршиме притисок на останатите институции.

-Прашање кое се однесува за еден предвиден паркинг простор позади зградата на Владимир Комаров 36 каде што сега е неасфалтиран простор кој што служи како пакинг, но целиот е со дупки и вода. Во дупот Црква УЕБ каде што е предвидено паркинг место на тој простор од прилика 70 и нешто слободни паркинг места.Дали тоа се планира до крајот на мандатот да се реши и доколку има некакви активности со решавањена овој проблем не е лошо да ги знаеме и ние како Советници, а и граѓаните ги интересира.

Градоначалникот по однос на првото прашање што се однесува на проектите кои што ќе аплицираат во Владата ги наброја такстативно.Градоначалникот напомена дека ќе се започне од Железничка или од Мичурин реконструкција на Симеон Кавракиров, реконструкција на Анастас Митрев со краци, Симеон Кавракиров веќе има готов проект, додека пак Анастас Митрев се проектира во моментов.Стар Аеродром реконструкција, Милан Зечар со краци, паркингот кај Комаров бр 36 се проектираат и двете.Острого и дел од Стар Аеродром, Владимир Комаров тротоарите комплетна реконструкција по цела должина, Јане Сандански делот на Бисер реконструкција на паркингот од Џевахир до школото Љубен Лапе заедно со улицата ќе оди во неколку фази. Градоначалникот напомена дека ова се проектите кои ќе бидат опфатени и оваа и наредната година. Во делот на Капитол реконструкција , односно изградба на нов плоштад позади Капитол прв центар, а останатиот дел према Вардар реконструкција на плочниците кај Стела и плочниците кај Кулите.Во Ново Лисиче реконструкција на плочниците помеѓу зградите 22.000 м2, Населба Лисиче реконструкција на 10 улици кои што се проектираат, изградба на Градинка Пчелка 1. Тодор Чангов, Божин Николов и Ѓорѓи Капчев атмосферска канализација, реконструкција на водовод на ул. Божидар Трајкович во Горно Лисиче, проширување на мостот Горно-Долно Лисиче,доградба на ОУ Гоце Делчев со нови 6 училници, изградба на спортска сала во Долно Лисиче. Реконструкција на водовод на ул. 2 во Долно Лисиче, изградба и реконструкција на водовод на ул. 3 во Долно Лисиче. Градоначалникот напомена дека ова се проектите кои што ќе бидат аплицирани во 2024/2025 година, во зависност од поделбата на средствата, бидејќи дел од средстват се обезбедени во 2024, а дел ќе бидат обезбедени во 2025. Градоначалникот напомена дека станува збор за некаде околу 14 до 15 милиони евра, проекти кои што дел се изготвени, а дел ќе бидат готови и ќе се реализираат оваа и наредна година и тоа е одговорот за прашањето за паркингот на Комаров бр 36.

-Прашањето кое што се однесува за Вардариште Градоначалникот одговори дека на негова иницијатива заедно со Градоначалникот на Гази Баба и Началникот на СВР Скопје извршиле увид и имало зајакната контрола од страна на инспекциските служби на Гази Баба и зајакната контрола од Министерството за внатрешни работи. Воедно Градоначалникот потсети дека Општина Аеродром е првата Општина која што има поднесено кривична пријава кон непознат сторител за депонијата Вардариште, односно за палењето на депонијата до Основното јавно обвинителство и тоа е во постапка во Основното јавно обвинителство . Градоначалникот напомена дека повеќе пати е апелирано до Градот Скопје да најде решение од причина што станува збор за Градска депонија која што територијално се наоѓа на територија на Гази Баба и за жал инспекциските служби немаат никаква надлежност да реагираат. Градоначалникот напомена дека постојано се превземаат некакви активности кои што повеќе се однесуваат на апелирање и барање за изнаоѓање на решение од што немаат надлежност врз таа депонија. Исто така Градоначалникот напомена дека се надева дека надлежностите, особено Градот Скопје ќе направи некаков план за ставање на контрола на таа депонија.

**Сања Несторовска Лазарова**-Прашање од родители кои што сакаат да знаат до кога ќе трае доградбата на новиот дел на Блаже Конески. Дали се знае до кога ќе биде рокот и дали од наредна година ќе можат дечињата да се вратат во своето училиште.

 в. д. Градоначалникот Дејан Митески одговори дека доградбата на Блаже Конески треба да започне, односно денес е даден писмен налог за воведување на работа. в. д. Градоначалникот напомена дека помина подолг период поради инаетот на Градоначалничката на Град Скопје која не ги потпишувала Одлуките за ослободување од комуналии за изградба на училиштето. Градоначалникот одговори дека веќе има добиено правосилно одобрение за градење и градежни активности и работи се одвиваат. Согласно договорот рокот за доградба и наградба е 18 месеци, меѓутоа Градоначалникот напомена дека прават напори заедно со изведувачот да се обидат да го завршат тоа во рок од 1 година.

**Дарко Масларковски**- До каде е настрешницата за пензионерите во Мичурин, односно до каде е впишувањето на објектите во владение на Општина Аеродром

-Во Ново Лисиче глетката е тажна, се е исушено, дрва, трева, се е жолто и мислам дека не треба така да си дозволиме. Сметам дека не смее да им се повтори на в. д. Градоначалникот, Општинската администрација, службите кои што се ангажирани за таа работа и сметам дека е можно да се вклучи локалното население. Би замолил Општината да обезбеди долги црева каде што ќе ги приклучи на изворите на техничка вода кои што постојат и со некаква кампања да ги повикаме жителите самите да ги наводнуваат тревните површини за да не ги гледаме вака исушени.

-Кога почнавме со мандатот барав некој да поднесе одговорност и ми беше ветено дека некој од претходните управи ќе поднесат одговорност за нивно недомаќинско работење, криминално работење и дури ми кажаа дека независната ревизија утврдила и констатирала каде се правени тие криминали , меѓутоа никаде не сум слушнал некој да одговара. Прашувам дали има информација Општината до каде е тој процес, дали има некаква повратна информација од Обвинителството, дали е покренато нешто и дали е некој казнет.Дали Основното јавно обвинителство води некаква постапка спрема вработен, бивши фукционер.

-Прашање од невладини организации кои што се занимаваат со хуманитарна дејност кои прашуваат дали постои простор слободен кои што тие би можеле да го добијат на користење и доколку постои таков простор каде се наоѓа и каква е процедурата, дали треба да аплицираат или меморандум на соработка.

-Дали кога ќе ни стигнат парите од Централната власт, дали ќе имаме можност она што го ветивте во Програмата дека ќе стипендираме спортисти во Општина Аеродром, а ја би додал доколку имаме можност да стипендираме дел од оние кои што ги плаќаат за тренинзи родителите. Исто така да стипендираме и деца кои што се занимаваат со култура, доколку оди во училиште за музика Општината доколку е во можност кога ќе ги земе парите од Централната власт дел од обврските кои што ги имаат родителите да помогнеме.

-На улицата Коста Новаковиќ има една нова зграда, има еден парадокс кој што се случува каде што имаме Старо Ново Лисиче и Нов Стар Аеродром и таму пред таа зграда кај Коста Новаковиќ има шљунаќ кој што прави прашина и незадоволство за сите жители, а по Дупот стои дека тука треба да има зелена површина и пешачка патека. Дали постои можност тоа да се спроведе на дело.

-Прашање до инспекцијата, во ТЦ Бисер до каде е решението за дислокација на тие узурпатори на јавниот и приватниот простор воедно. Точно зборувам за кафичот и пекарата кои имаат надвор направено. Сакам да добијам информација што бидна и зошто не се спроведува Одлука која што е веќе донесена

-Со минатиот секретар разговаравме за помош на едно детенце од Ново Лисиче за Никола кој што е на третман во Белгија за аутизам. Со неговата мајка неколку пати разговарав, пренесов до Јуле дали може Општината бидејќи е скап престојот, дали може да помогне повеќе од оние 6.000 денари кои што ги даваме малку повеќе да помогне во овој случај.

-Министерството за труд и социјала е наше, еве јас да го охрабрам Градоначалникот да упати молба до Министерството за труд и социјална политика да праша до каде е евидентирањето на лица со посебни потреби, посебно за Општина Аеродром. Дали сте во комуникација со Министерството за труд и социјална политика и кога би можеле да добиеме бројки како што би можеле да размислуваме за некаква стратегија.

-Пред месец и нешто стигна до мене една идеја и барање за организирање на хуманитарен концерт за една наша вработена од Општина Аеродром, па јавно прашувам дали е тргната некаква постапка за тоа, дали е поднесено од нивна страна и дали ќе го реализираме истото.

-Прашувам со овие големи пари кои што ги чекаме дали некој стварно голем и крупен капитален проект , барем да започнеме на хартија, дали ќе имаме Општинска зграда, културен дом, базен, скејт парк и сл.

**Даниел Самарџиев-**Барам информација со колкав недвижен имот располага Општината, барам да ми биде наведена точна локација и која големина, исто така дали тој имот е функционален, издаден и со која намена.

**Благица Сековска-**Апел од соседите кои што гравитираат во Стар Аеродром за обновување на коловозната сигнализација наречена зебра. Бидејќи се наоѓа во близина на Блаже Конески школото, а школската година треба да започне наскоро зебрите се сосема избледени. Бараме апел да се обнови коловозната сигнализација.

-Прашање од жителите на Џевахир, што се планира позади Б кула каде што има земјиште, нешто се планира да се гради. Би сакала да знам дали се планира некакво детско игралиште, парк или слично.

**Сузана Делева**-Прашање од претходната седница на кое што не ми е одговорено. Се однесува на монтажниот објект, што е со него, дали Општината планира да го руши или да го дислоцира од таму каде што се наоѓа во непосредна близина на Полициската станица во Населба Лисиче.

Едно од поставените прашања на кое што добив одговор беше прашањето со колку детски игралишта располага Општина Аеродром и кое што Општина Аеродром планира да ги обнови. Добив одговор дека Општина Аеродром има на територија 56 детски игралишта и даддени ми се локациите точно како што барав одговор. Имам дополнително прашање по однос на ова, а тоа е дали е почнато со обновување на овие детски игралишта, ако е почнато кога се планира крајниот рок да се завршат, а ако не е отпочнато кога Општината планира да отпочне со реконструкција на овие игралишта.

Прашање кое го поставувам по барање од граѓаните од Населба Лисиче, реагираат дека 10 дена сметот не бил фрлен од пред нивните куќи, каде што отпадот од комунална хигиена, односно надлежното претпријатие не бил подогнат.Добив информација дека во саботата вечер комуналната хигиена излегла на терен и го собрала ѓубрето, меѓутоа не е во ред ѓубрето да се собира на 10 дена, знаеме дека е летен период и се шири смрад. Дали Општината има план за собирање на комуналниот отпад, бидејќи не е прв пат комуналната хигиена да затаи во работењето на ВМРО-ДПМНЕ. Барам Општината да спроведе некаков план, бидејќи се е во интерес на граѓаните.

в. д. Градоначалникот Дејан Митески по однос на последното поставено прашање од Советничката одговори дека се согласува дека не е коректно и не е нормално да не се собира отпадот 10 дена, но за жал како Општина немаат надлежност, но има план каде што сите Скопски Општини побарале да се трансформира Јавно Претпријатие комунална хигиена и надлежностите и приходите кои што ги прибира комуналната хигиена да ги превземат Општините.Градоначалникот напомена дека сите плаќаат месечен надомест во комуналната хигиена, а Општината им ја врши работата каде што сите диви депонии, секој кабаст отпад го собираат они и не наплаќаат за истотот. Планот на Градоначалникот е да се расформира тоа претпријатие, да добие Општината надлежности и средства за да може да се севисираат овие услуги.

Во однос на детските игралишта Градоначалникот одговори дека почнато е со реконструкција и до крајот на Септември согласно динамиката ќе се заврши со реконструкција на сите 60 детски игралишта.

Градоначалникот во однос на монтажниот објект кај Полициската станица во Населба Лисиче одговори дека не е тоа монтажен објект, како тип на градба изгледа монтажен, меѓутоа е во приватна сопственост и заврзани им се рацете во однос на постапување.Градоначалникот напомена дека ќе ги разгледаат кои се можностите заедно со инспекциската служба.

**Љупчо Недески**- Бидејќи имавме прилика на денешната седница да чуеме за планираните средства од задолжувањето Општината кои проекти ги има , што се планира и како се планира да се изведе улици, тротоари, а никаде не слушнав зголемување на веќе постоечките паркинг места. Дали се планира зголемување на веќе постоечките паркинг места, каде се планира тоа зголемување, како би се извело и до кој број на паркинг места би дошле за година дена.

**Вангелина Мојаноска**-Дали Општината има направено увид колку оштетени плочници има. Јас поминав и најголемиот дел се оштетени пешачки патеки, тоа се места каде што луѓето се движат и најчесто повозрасните или децата паѓаат и се случуваат разни повреди или пак кога врне дожд не знаат дали ќе паднат во дупка или на плочка која што ќе ги испрска.Сакам на овој дел да додадам, да прашам за Трговскиот Центар Бисер и позади Капитол, скалите кои што не водат до мезанимот се многу оштетени, дали и тука се планира некаква санација или реконструкција.

Дали Општината прави контрола за разместувањето на жардињерите што се поставени да не се влегува меѓу зградите со возила по плочниците.Карши Тинекс 86 до 118 тој дел е отворен и секојдневно како да си на улица, а има многу деца кои што играат. Дали Општината за овој дел има некакви сознанија , прави увид и што ќе превземе.

Прашање кое се однесува на хигиената околу влезовите од продавниците, дуќаните, месарниците и сите оние кои што се на територија на Општина Аеродром. Неколку дена по ред се движев да видам колку е нечисто, не знам дали некој забележал кога ќе се влезе во месарница на самиот влез има црнила, лепливи материи, инсекти и сл. Ги прашувам вработените и ми викаат дека тоа не е нивна надлежност. Дали Општината има можност тој дел да го санира.

Градоначалникот одговори дека во однос на плочниците имаат увид и за жал ситуацијата трае многу години која што придонела да дојдат до ваква состојба и токму затоа Градоначалникот напомена дека реконструкција на плочниците ќе почне со дел од Ново Лисиче, кај Стела, дел од кај Кулите позади.Исто така Градоначалникот напомена дека имаат увид , знаат во каква состојба е и ќе почнат од некаде каде што ќе го работат тоа секоја година систематски, каде што ќе заменуваат дел од плочниците.

Во однос на возилата Градоначалникот одговори дека веќе со инспекцијата имаат зајакнати контроли и напомена дека доколку имаат некаде забелешка по однос на движење на возилата по плочници замоли веднаш да апелираат.

Во однос на хигиената на влезовите во продавниците Градоначалникот одговори дека има стандарди од здравствена и санитарна инспекција кои што ги задолжува да го одржуваат влезот чист.

Дневниот ред беше исцрпен.

Со тоа заврши 46-та седница на Советот на Општина Аеродром.

Претседател на Совет

 на Општина Аеродром

 Антонио Петковски